- YUURO
- <
- 6
- >

6
Yawe Yɛnŋɛlɛ na saga
1 Yurukɔɔlɔ to wi sɛwɛ yurugo, ŋga pe maa koo na ŋgɔni maŋgala kɔlɔtaanri woo gbɔɔn. Davidi Yɛnŋɛlɛ gbɔgɔyurugo.
2 Yawe Yɛnŋɛlɛ maga kanla jɛrɛgi naŋgbanwa ni!
Maga kanla le jɔlɔgɔ naŋgbanwa gbɔɔ ni†6.2: Yuuro 38.2!
3 Yawe Yɛnŋɛlɛ, na yinriwɛ ta, katugu fanŋga si koro na ni!
Na sagala, katugu na wire lombondo tila seri na na!
4 Na jatere wì piri na na fɔ ma saa toro;
ɛɛn fɔ Yawe Yɛnŋɛlɛ, ko yaa pye ma fɔ sa gbɔn wagati wiwiin?
5 Yawe Yɛnŋɛlɛ, sɔngɔrɔ ma pan mala shɔ;
mala go yirige ma kagbaraga ki kala na!
6 Katugu mbele pè ku, pe se ya mbaa jatere piin ma na naa;
wa kuulo tara ambɔ wi yaa lɔɔn sɔnni?
7 Na fanŋga kì saa kɔ, naa mì koro na jɛɛn we;
yembinɛ pyew mi ma gbele fɔ mala sinlɛyaraga ki yinŋgi pɔtɔɔ,
na yɛntunwɔ pi mala sinlɛsaga ki yinŋgi pɔtɔɔ.
8 Na yɛgɛ kì tiletile jatere pirindorogo ki na,
na yɛngɛlɛ ke woro na yaan naa jɛŋgɛ na winfɛnnɛ pe ni fuun pe kala na.
9 Ye laga na na tanla, yoro kapere pyefɛnnɛ ye ni fuun,
katugu Yawe Yɛnŋɛlɛ lìlan gbelege ki logo†6.9: Mati 7.23; Luki 13.27.
10 Yawe Yɛnŋɛlɛ lìlan yɛnrɛwɛ gbɔɔ pi logo,
lì yɛnlɛ na yɛnrɛwɛ pi na.
11 Na juguye pe ni fuun pe yaa fɛrɛ shɔ mbaa fyɛ fɔ jɛŋgɛ,
fɛrɛ ti yaa pe go sogo, pe sɔngɔrɔ fyaw.

- YUURO
- <
- 6
- >

†6:2 6.2: Yuuro 38.2

†6:9 6.9: Mati 7.23; Luki 13.27

© 2014 WBT